Document ID: 32002D0635

Komission päätös,
tehty 31 päivänä heinäkuuta 2002,
päätösten 92/160/ETY, 92/260/ETY ja 93/197/ETY muuttamisesta rekisteröityjen hevosten Turkista tuonnin osalta ja päätöksen 98/404/EY kumoamisesta
(tiedoksiannettu numerolla K(2002) 2878)
(ETA:n kannalta merkityksellinen teksti)
(2002/635/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2002/160/EY(2), ja erityisesti sen 13, 15 ja 16 artiklan sekä 19 artiklan i ja ii alakohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(3), sellaisena kuin se on viimeksi muutettuna direktiivin 96/43/EY(4), ja erityisesti sen 18 artiklan,
sekä katsoo seuraavaa:
(1) Luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyssä neuvoston päätöksessä 79/542/ETY(5), sellaisena kuin se on viimeksi muutettuna päätöksellä 2001/731/EY(6), Turkki mainitaan liitteessä olevassa 2 osassa, joten kyseisestä maasta sallitaan ainoastaan rekisteröityjen hevosten tuonti.
(2) Tiettyjen kolmansien maiden aluejaosta hevoseläinten tuontia varten 5 päivänä maaliskuuta 1992 tehdyssä komission päätöksessä 92/160/ETY(7), sellaisena kuin se on viimeksi muutettuna päätöksellä 2001/622/EY(8), Turkin osalta sallitaan vain rekisteröityjen hevosten tilapäinen tuonti ja takaisintuonti ja tällöinkin vain kuudesta Turkin maakunnasta.
(3) Terveysvaatimukset ja eläinlääkärintodistukset rekisteröityjen hevosten tilapäisessä tuonnissa, pysyvässä tuonnissa ja takaisintuonnissa yhdenmukaistetaan ja vahvistetaan komission päätöksissä 92/260/ETY(9) ja 93/197/ETY(10), sellaisena kuin ne ovat viimeksi muutettuina päätöksellä 2001/828/EY(11), sekä komission päätöksessä 93/195/ETY(12), sellaisena kuin se on viimeksi muutettuna päätöksellä 2001/611/EY(13).
(4) Turkin osalta eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa säädetään päätöksessä 92/260/ETY ja rekisteröityjen hevosten takaisintuonnissa tilapäisen maastaviennin jälkeen päätöksessä 93/195/ETY.
(5) Koska komission vuonna 1998 Turkissa tekemän tarkastuskäynnin yhteydessä havaittiin vakavia puutteita hevosten vientiä Turkista yhteisöön koskevissa menettelyissä, komissio teki 12 päivänä kesäkuuta 1998 päätöksen 98/404/EY(14), sellaisena kuin se on muutettuna asetuksella 2000/507/EY(15), jolla toteutetaan hevoseläinten tuontia Turkista koskevia suojatoimenpiteitä.
(6) Päätöksen 98/404/EY tekemisestä lähtien Turkin toimivaltaiset viranomaiset ovat ilmoittaneet komissiolle toimenpiteistä, joilla on pyritty parantamaan eläinlääkintävalvontaa ja vientitodistusmenettelyjä komission tarkastuskäynnin perusteella antamien suositusten mukaisesti.
(7) Lisäksi toimivaltaiset viranomaiset ovat yhteistyössä hevosalan yrittäjien kanssa toteuttaneet räkätaudin valvontaohjelman, johon kuului myös afrikkalaisen hevosruton ja astumataudin valvonta, ja antaneet siitä komissiolle loppukertomuksen huhtikuussa 2001. Räkätaudin levinneisyyden osalta valvontaohjelma vahvisti vuoden 1998 tarkastuskäynnillä tehdyt havainnot. Lukuisia malleiinitutkimuksissa positiivisesti reagoineita rekisteröimättömiä hevosia, muuleja ja aaseja on hävitetty, ja niistä on maksettu asianmukaiset korvaukset.
(8) Näyttääkin aiheelliselta sallia rekisteröityjen hevosten tilapäinen tuonti, yhteisössä rekisteröityjen hevosten takaisintuonti tilapäisen maastaviennin jälkeen sekä rekisteröityjen hevosten pysyvä tuonti päätöksessä 92/160/ETY mainituista Turkin maakunnista eläinten terveyttä koskevin edellytyksin, jotka vastaavat epidemiologiselta tilanteeltaan samankaltaisilta alueilta peräisin olevia rekisteröityjä hevosia koskevia edellytyksiä. Eläimille on kuitenkin tehtävä asianmukaisia tuontia koskevia vaatimuksia vastaavat terveystestit määräjäsenvaltion hyväksymässä laboratoriossa.
(9) Päätökset 92/160/ETY, 92/260/ETY ja 93/197/ETY olisi näin ollen muutettava vastaavasti ja päätös 98/404/EY kumottava.
(10) Ulkomaankauppaa varten laadittua maa- ja aluenimikkeistöä koskevassa yhteisön lainsäädännössä, erityisesti komission asetuksessa (EY) N:o 2032/2000(16), käytettävillä ISO alpha 2 -koodeilla merkittyjen, luettelossa esiintyvien maiden osalta olisi tarvittaessa ilmoitettava, jos tällainen koodi on väliaikainen.
(11) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan komission päätöksen 92/160/ETY liitteessä oleva ilmaisu "Turkki (2)" ilmaisulla "Turkki".
2 artikla
Muutetaan komission päätös 92/260/ETY seuraavasti:
1) Muutetaan liite I seuraavasti:
a) Korvataan kolmansien maiden luettelo ryhmässä B seuraavasti: "Australia (AU), Bulgaria (BG), Valko-Venäjä (BY), Kypros (CY), Tsekki (CZ), Viro (EE), Kroatia (HR), Unkari (HU), Liettua (LI), Latvia (LV), entinen Jugoslavian tasavalta Makedonia (MK) (2), Uusi-Seelanti (NZ), Puola (PL), Romania (RO), Venäjä (1) (RU), Slovakia (SK), Slovenia (SL), Ukraina (UA), Jugoslavian liittotasavalta (YU)."
b) Lisätään seuraava alaviite: "(2) Väliaikainen koodi, joka ei vaikuta maan lopulliseen, Yhdistyneissä Kansakunnissa meneillään olevien neuvottelujen päätteeksi annettavaan nimeen."
c) Korvataan kolmansien maiden luettelo ryhmässä C seuraavasti: "Kanada (CA), Hongkong (HK), Japani (JP), Korean tasavalta (KR), Macao (MO), Malesian niemimaa (MY), Singapore (SG), Thaimaa (TH), Amerikan yhdysvallat (US)."
2) Muutetaan liite II seuraavasti:
a) Korvataan A-, B-, C- ja D-terveystodistusten III jakson d kohdan kolmas luetelmakohta seuraavasti: "- Yhdistyneissä arabiemiirikunnissa, Australiassa, Bulgariassa, Valko-Venäjällä, Kanadassa, Sveitsissä, Kyproksessa, Tsekissä, Virossa, Grönlannissa, Hongkongissa, Kroatiassa, Unkarissa, Islannissa, Japanissa, Korean tasavallassa, Liettuassa, Latviassa, entisessä Jugoslavian tasavallassa Makedoniassa, Macaossa, Malesian niemimaalla, Norjassa, Uudessa-Seelannissa, Puolassa, Romaniassa, Venäjällä (1), Singaporessa, Slovakiassa, Sloveniassa, Thaimaassa, Ukrainassa, Amerikan yhdysvalloissa, Jugoslavian liittotasavallassa."
b) Muutetaan E-terveystodistus seuraavasti:
i) Korvataan III jakso "Terveystiedot" tämän päätöksen liitteellä I.
ii) Lisätään alaviite seuraavasti: "(6) Tämän eläimen terveystodistuksen edellyttämät laboratoriokokeet on tehtävä määräjäsenvaltion hyväksymässä laboratoriossa. Laboratorion oikeaksi todistamat koetulokset on lisättävä eläimen mukana seuraavan terveystodistuksen liitteeksi. Näitä säännöksiä sovelletaan seuraaviin maihin: Turkki (TR)."
3 artikla
Muutetaan komission päätös 93/197/ETY seuraavasti:
1) Muutetaan liite I seuraavasti:
a) Korvataan kolmansien maiden luettelo ryhmässä B seuraavasti: "Australia (AU), Bulgaria (BG), Valko-Venäjä (BY), Kypros (CY), Tsekki (CZ), Viro (EE), Kroatia (HR), Unkari (HU), Liettua (LI), Latvia (LV), entinen Jugoslavian tasavalta Makedonia (MK) (3), Uusi-Seelanti (NZ), Puola (PL), Romania (RO), Venäjä (1) (RU), Slovakia (SK), Slovenia (SL), Ukraina (UA), Jugoslavian liittotasavalta (YU)."
b) Lisätään seuraava alaviite: "(3) Väliaikainen koodi, joka ei vaikuta maan lopulliseen, Yhdistyneissä Kansakunnissa meneillään olevien neuvottelujen päätteeksi annettavaan nimeen."
c) Lisätään ilmaisu "Turkki (1) (2) (TR)" ryhmässä E olevaan maiden ISO-koodien mukaan aakkostettuun kolmansien maiden luetteloon.
2) Muutetaan liitteessä II oleva E-terveystodistus seuraavasti:
Korvataan nimi seuraavasti: "Terveystodistus
rekisteröityjen hevosten tuonnissa yhteisön alueelle Bahrainista, Egyptistä (1), Jordaniasta, Kuwaitista, Libanonista, Libyasta, Omanista, Qatarista, Saudi-Arabiasta (1), Syyriasta, Turkista (1) ja Yhdistyneistä arabiemiirikunnista sekä rekisteröityjen hevoseläinten ja jalostukseen ja tuotantoon tarkoitettujen hevoseläinten tuonnissa Algeriasta, Israelista, Maltasta, Marokosta, Mauritiukselta ja Tunisiasta.".
a) Korvataan III jakso "Terveystiedot" tämän päätöksen liitteellä II.
b) Lisätään seuraava alaviite: "(5) Tämän eläinten terveystodistuksen edellyttämät laboratoriokokeet on tehtävä määräjäsenvaltion hyväksymässä laboratoriossa. Laboratorion oikeaksi todistamat koetulokset on lisättävä eläimen mukana seuraavan terveystodistuksen liitteeksi. Näitä säännöksiä sovelletaan seuraaviin maihin: Turkki (TR)."
4 artikla
Kumotaan päätös 98/404/EY.
5 artikla
Jäsenvaltioiden on muutettava Turkkia koskevat toimenpiteet tämän päätöksen mukaisiksi.
6 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä heinäkuuta 2002.

Labels: 18
3
5
6